Document ID: /roh_data/filtered/fineweb-2-filterrobots_roh.jsonl.gz/53954

In um da 31 onns ed ina dunna da 27 onns èn charrads dumengia, curt suenter las 17:00 sin ina via da muntogna, direcziun Alp Ozur vers ensi. Lura è l'auto vegnì sanester giud via. L'auto è sursigliì pliras giadas sin in traject da radund 70 meters. Sin il tetg è l'auto lura stà airi a l'ur dal gugud. Entras in alarm ch'è ì liber automaticamain da l'auto, è la Polizia chantunala vegnida infurmada davart l'accident.
Salvament en territori betg bain accessibel
In'equipa da la Rega ha salvà ils dus blessads or dal territori betg bain accessibel. La dunna è vegnida transportada en l'Ospital chantunal da Cuira, l'um è medemamain vegnì transportà d'ina equipa dal salvament Grischun central a Cuira.
Per segirar l'auto èn ils pumpiers da Vaz stads en acziun. La Polizia chantunala examinescha anc il decurs exact da l'accident.